b'\n_START_ARTICLE_\nNa\xc5\xa1 rod\n_START_PARAGRAPH_\nNa\xc5\xa1 rod je slovenski mladinski list, ki je mese\xc4\x8dno izhajal od decembra 1929 do junija 1944. V sezoni 1942-1943 je dobil podnaslov List za mladino.\n_START_SECTION_\nSplo\xc5\xa1ni podatki\n_START_PARAGRAPH_\nNa\xc5\xa1 rod je izdajalo Jugoslovansko u\xc4\x8diteljsko zdru\xc5\xbeenje - sekcija za Dravsko banovino. Do konca \xc5\xa1olskega leta 1935-1936 je bil njegov predstavnik Ivan Dimnik, naslednje leto Franja Zavr\xc5\xa1an, od \xc5\xa1olskega leta 1937-1938 naprej pa Metod Kumelj. Leta 1940-1941 je izdajo lista prevzelo U\xc4\x8diteljsko zdru\xc5\xbeenje v Ljubljani, naslednje leto pa U\xc4\x8diteljska tiskarna (tam so list tudi tiskali). Takratni predstavnik je bil France \xc5\xa0trukelj, glavni in odgovorni urednik Josip Ribi\xc4\x8di\xc4\x8d, od leta 1942-1943 pa Ivan Tav\xc4\x8dar.'